b'\n_START_ARTICLE_\nAntonija Javornik\n_START_SECTION_\n\xc5\xbdivljenjepis\n_START_PARAGRAPH_\nJavornikova je leta 1912 iz Maribora od\xc5\xa1la v Srbijo k stricu bataljonskemu poveljniku v 11. pehotnem polku Kara\xc4\x91or\xc4\x91e in sodelovala v 1. balkanski vojni. Na za\xc4\x8detku 1. svetovne vojne se je ponovno priklju\xc4\x8dila srbski vojski. V Srbiji je spremenila ime in priimek, da bi s tem odvrnila pozornost avstrijskih oblasti od sorodnikov v Mariboru. Sodelovala je v cerski in kolubarski bitki, proslavila se je tudi na Kajmak\xc4\x8dalanu. Bila je dvanajstkrat ranjena. Prejela je 12 odlikovanj, med drugim red Kara\xc4\x91or\xc4\x91eve zvezde, red belega orla z me\xc4\x8di in francoski red legije \xc4\x8dasti; napredovala je do narednika. Med obema vojnama je v te\xc5\xbekih razmerah \xc5\xbeivela v Srbiji in Bosni, med drugo svetovno vojno pa je 9 mesecev pre\xc5\xbeivela v gestapovskem koncentracijskem tabori\xc5\xa1\xc4\x8du na Banjici pri Beogradu.'